Выступленне з вопыту работы

настаўніка матэматыкі

Ількевіч Р.М.

**Арганізацыя вучэбнай дзейнасці вучняў на ўроках матэматыкі – адзін са шляхоў фарміравання вучэбнай матывацыі**

Фарміраванне вучэбнай матывацыі ў школьным узросце без перабольшання можна назваць адной з цэнтральных праблем сучаснай школы. Яе актуальнасць абумоўлена зместам навучання, пастаноўкай задач фарміравання ў вучняў прыёмаў самастойнага набыцця ведаў і пазнавальных інтарэсаў, фарміраванне ў іх актыўнай жыццёвай пазіцыі, што немагчыма без цікавасці вучня да прадмета. Кожны настаўнік жадае, каб яго вучні добра вучыліся, з цікавасцю займаліся на ўроках і праяўлялі цікавасць да яго прадмеце. Развіццё і фарміраванне матывацыі вучэбнай дзейнасці школьніка з'яўляецца адной з асноўных задач сучаснай школы.

У вучнняў 5-6 класаў узровень станоўчай матывацыі да вывучэння матэматыкі вышэйшы, чым у вучняў 7-8 класаў. Гэтым тлумачыцца зніжэнне выніковасці вучэбнай дзейнасці ў гэтых класах. У вучняў 9-11 прысутнічае матыў самарэалізацыі і ўсведамленне сацыяльнай неабходнасці вучобы.

Адсюль выцякае праблема важнасці развіцця матываў на кожным уроку.

Часам мы чуем ад вучняў «Нам тады ўсё зразумела, калі цікава». Значыць, дзіцяці павінна быць цікава на ўроку. Трэба мець на ўвазе, што «цікавасць» (па І. Герберту) – гэта сінонім вучэбнай матывацыі. Як жа сфарміраваць яе ў дзіцяці? Праз самастойнасць і актыўнасць, праз пошукавую дзейнасць на ўроку і дома, стварэнне праблемнай сітуацыі, разнастайнасць метадаў навучання, праз навізну матэрыялу, эмацыянальную афарбоўку ўрока.

Арганізацыя вучэбнай дзейнасці вучняў на ўроках матэматыкі з'яўляецца адным са шляхоў фарміравання вучэбнай матывацыі.

Калі прааналізаваць структуру асноўных тыпаў урокаў, то можна вылучыць этап, уласцівы ўсім ўрокам: матывацыя вучэбнай дзейнасці.

У пачатку ўрока матэматыкі патрэбна стварыць умовы для ўсведамлення вучнем таго, што карыснага і новага ён даведаецца на ўроку, дзе зможа прымяніць засвоены матэрыял. Для гэтага выкарыстоўваю розныя эпіграфы на пачатак урока:

1. Паэт Сеф у жартаўлівай форме пісаў:

«Хто нічога не заўважае, той нічога не вывучае,

Хто нічога не вывучае, той вечна плача і сумуе».

А мы сёння не будзем сумаваць і працягнем вывучаць звычайныя дробы.

2. «Недастаткова авалодаць мудрасцю,

Трэба ўмець карыстацца ёю» (Цыцэрон),

г.зн. недастаткова ведаць правілы, трэба ўмець іх прымяняць. А дэвізам нашага ўрока будуць такія словы:

Думаць-калектыўна! Вырашаць-аператыўна!

Адказваць-доказна! Змагацца-старанна!

І адкрыцці нас чакаюць абавязкова!

Таксама звяртаюся да жыццёвага вопыту дзяцей.

На ўроках рашэння задач на «Рух па цячэнні ракі» магчыма ўспомніць жыццёвую сітуацыю «вецер», прыём досыць просты для разумення, пасля ўвядзення якога вучні добра засвойваюць гэты матэрыял.

Пры вывучэнні тэмы «Складанне і адніманне рацыянальных лікаў» вядомы старадаўні прыём з «доўгам» (адмоўныя лікі) і «наміналам» (дадатныя лікі).

Пры вывучэнні тэмы «Працэнты» можна ўзяць такую задачу: Дзеці, якія кураць, скарачаюць сабе жыццё на 15%. Вызначце, якая працягласць жыцця цяперашніх дзяцей, якія кураць, калі сярэдняя працягласць жыцця ў Беларусі 56 гадоў.

Павышэнню матывацыі да вывучэння матэматыкі садзейнічае таксама стварэнне праблемнай сітуацыі.

Так, напрыклад, пры вывучэнні тэмы «Формула сумы n першых членаў геаметрычнай прагрэсіі» ў 9 класе вучням расказваецца легенда пра вынаходніка шахмат, які папрасіў ва ўзнагароду пэўную колькасць зерня. Ставіцца задача, падлічыць, колькі зерня павінны былі выдаць вынаходніку шахмат?

Мэтазгодна прапаноўваць вучням разгадванне рэбусаў для ўвядзення тэмы ўрока.

На этапе актуалізацыі ведаў можна ўспомніць словы вялікага вучонага, матэматыка Лейбніца, які сказаў: «Хто хоча абмежавацца сапраўдным, без ведання мінулага, той яго ніколі не зразумее... ». Таму і нам з вамі для паспяховай працы трэба паўтарыць некаторыя правілы.

Урок рашэння адной задачы вельмі матывуе вучняў да пошуку розных рашэнняў, бо ў асноўным на ўроках разглядаецца адзінае рацыянальнае рашэнне. Калі на ўроку геаметрыі прапанаваць вучням рашыць такую задачу «Праз дадзены пункт да дадзенай прамой правесці перпендыкуляр», пасля ўзнікае лагічнае пытанне: «З дапамогай якіх інструментаў?». Пасля стандартнага рашэння, можна прапанаваць рашыць гэтую задачу іншым спосабам.

Зацікавіць вучняў можна таксама, калі прымяніць элементы займальнасці на ўроку.

Напрыклад, пры вывучэнні тэмы «Складанне і адніманне рацыянальных лікаў» вучні добра засвойваюць алгарытм дзеянняў, калі выкарыстоўваць такі прыём: «лікі з аднолькавымі знакамі любяць адзін аднаго, таму іх трэба скласці і паставіць агульны знак, а лікі з рознымі знакамі сварацца – «хто мацней, чыя возьме?». А пры рашэнні лінейных ураўненняў выкарыстоўваецца прыём «разведчыка»: пры пераходзе мяжы («=» ) неабходна змяніць форму (знак) на чужую.

У 5-6 класах на ўроках добра ідзе такі прыём, як лікавыя рэбусы. Мэтазгодна прапаноўваць вучням крыжаванкі на замацаванне матэматычных паняццяў.

Выкарыстоўваць розныя формы правядзення ўрока (урокі-казкі, урокі-падарожжы, матэматычны аўкцыён і т. д.)

Выкарыстоўваць задачы практычнага характару. Напрыклад, пры вывучэнні ў 6 класе тэмы «Маштаб», прапанаваць па карце вымераць адлегласць паміж Вілейкай і населеным пунктам, у якім яны пражываюць, і вызначыць гэтую адлегласць на мясцовасці.

Выкарыстоўваць прэзентацыі, дыдактычныя і ролевыя гульні. Выкананне ролі прымушае засяродзіцца менавіта на тых важных умовах, засваенне якіх і з'яўляецца вучэбнай мэтай. «Уявіце, што ў вас ёсць невялікая фірма па выдачы напракат відэафільмаў... », «Уявіце, што вы сталі дырэктарам завода... » і т. д.

Заўсёды патрэбна звяртаць увагу вучняў на тое, што набытыя сёння веды спатрэбяцца пры вывучэнні нейкага наступнага матэрыялу або на іншых прадметах. Так, напрыклад, лінія вывучэння ўраўненняў пачынаецца яшчэ з пачатковай школы і працягваецца на працягу ўсяго навучальнага працэсу. І вывучэнне ў 11 класе лагарыфмічных ураўнанняў зводзіцца да рашэння ўраўненняў з пачатковай школы. І калі дзіця, засвоіўшы, як перайсці ад лагарыфмічнага ўраўнення да лінейнага, не можа яго рашыць, тут то і знікае ўвесь эфект ад таго, што ён зразумеў тэму 11 класа. Таму даводзіцца з дня ў дзень паўтараць раней вывучаныя тэмы. Звяртаць асаблівую ўвагу вучняў на тое, што ўсе тэмы ў матэматыцы цесна звязаны паміж сабой, і, прапусціўшы адну, можна назаўжды страціць тую нітачку, якая дае шлях да поспеху ў вывучэнні матэматыкі.

Добразычлівы настрой урока таксама дае свой вынік. Таму трэба надаваць увагу кожнаму вучню, трэба хваліць дзяцей за кожны новы, хай нават нязначны, але атрыманы імі самімі поспех.

У канцы ўрока матэматыкі стварыць умовы для ацэнкі дасягнення задач, пастаўленых у пачатку ўрока, вызначэння прычыны поспеху або няўдачы, пастаноўцы задач для далейшай дзейнасці. Галоўная задача канца ўрока заключаецца ў тым, каб кожны вучань усвядоміў набыты станоўчы вопыт.

- Матэматыка-навука старажытная, цікавая і карысная. Сёння мы з вамі чарговы раз пераканаліся ў гэтым. Вельмі хочацца верыць, што кожны з вас зрабіў для сябе хоць бы невялікае, але адкрыццё.

- Я спадзяюся, што гэты ўрок прайшоў цікава, з вялікай карысцю для ўсіх. Вельмі хачу, каб тыя, хто яшчэ абыякавы да царыцы ўсіх навук, з нашага ўрока пайшоў з глыбокім перакананнем, што матэматыка – цікавы і патрэбны прадмет.

- Назапашвальная сістэма адзнак.

- Рэфлексія.

Мы бачым, што матывацыя научання ў рамках урока ўяўляе сабой завершаны цыкл і праходзіць шэраг этапаў: ад матывацыі на пачатку ўрока (гатоўнасць, уключанасць) да матывацыі ходу выканання работы і затым да матывацыі завяршэння работы (задаволенасць або нездаволенасць вынікамі, пастаноўка далейшых мэт і г. д.)

І напрыканцы мне хочацца сказаць, што навучанне толькі тады стане для дзяцей радасным і прывабным, калі яны самі будуць вучыцца: праектаваць, канструяваць, даследаваць, адкрываць, г.зн. пазнаваць свет у сапраўдным сэнсе гэтага слова. Пазнанне праз напружанне сваіх сіл, разумовых, фізічных, духоўных.

І якімі б ведамі мы ні валодалі, якімі методыкамі не валодалі, без станоўчай матывацыі, без стварэння сітуацыі поспеху на ўроку, такі ўрок асуджаны на правал, ён пройдзе міма свядомасці вучняў, не пакінуўшы следу ў ім.

Калі мы хочам матываваць дзяцей, трэба знайсці агульную мову з усімі вучнямі без дзялення іх на моцных і слабых, заахвочваць добрыя пачынанні кожнага, хваліць за дасягнутыя поспехі і імкненне да вучобы. Трывожнасць і страх - перашкода развіццю матывацыі.

Хацелася б паўтарыць такія словы «Калі ты ідзеш на ўрок, то ісці трэба разам са сваімі вучнямі на ўрок, а не са сваім любімым урокам да вучняў…».